Viktuṛ Higu

Fikṭuṛ-Mari Hugu, (s tfransist : Victor-Marie Hugo) ilul ɣ 26 bṛayr 1802 ɣ Buzanṣu, Fransa, immut ɣ 22 mayu 1885 ɣ Bariz. Iga yan umara bahra ittawssan, yura timzgunin d tmdyazin d ungaln. Iga ula asrtiy, d ukadima afransis. Iga yan umara aṛumantik issugrn n tutlayt tafransist.

Iga amara axatar n tskla tafransist n tasuta tis tẓa d mraw XIX, d amdyaz alirik d timdyazin zund Odes et Ballades (1826), Les Feuilles d'Automne (1832) nɣ Les Contemplations (1856). Ittyawssan ɣ tmizar n brra f ungaln da yura zun d Notre Dame de Paris (1831) nɣ Les Misérables (1862). Ɣ umzgun yura Hernani (1830) d Ruy Blas (1838).

 tuddrt nns 
150px|thumb|Fikṭuṛ Hugu ɣ tmẓi nns
Iga Fikṭuṛ Hugu arraw wiss kṛaḍ imẓẓiyn n Lyubuld Sijisbir Hugu (1773-1828) d Ṣufi Tribbuci (1772-1821).

Izdɣ Fikṭuṛ Hugu ɛalayin tuddrt nns tkml ɣ fṛanṣa. Ɣ uzmz n tgldit imqqurn n Nabulyu wIII izzug ɣ Bljika, Bruksil uca g usggʷas n 1852 innaql ɣar jirzi mani iqqim ar 1855, d asggʷas idda ad izdɣ i grnzi ar 1870 uca idwl din jar 1872 d 1873.

zat tlalit nns, jṛan waṭṭas n imjṛitn zun d tgrawla tafṛanṣiṣt n 1789, asbddi n tgdudant tamzwarut ar unggaru nns, tagldit tamqqrant tamzwarut n fṛanṣa n nabulyu. idwl nabulyu d agllid amqqran sin isggʷasn zat n tlalit n fikṭuṛ hugu. zat ad ɣrs yilin tam d mraw isggʷasn, iẓṛa arrn ayt burbun i tgldit n fṛanṣa.

yuwi adil fuci i 1822, ijj usggʷas zffar ad tmmut yimmas. mmemitsn amzwaru lyubuld (ilulln i 1823) immut d amẓẓyan. tuɣa ɣrs i hugu kuẓ n warbatn nniḍn : lyubuldin (28 ɣuct 1824), carl (4 nuwanbir 1826), franswa-fikṭuṛ (28 kṭubr 1828) d adil (24 ɣuct 1830). 

isufɣ hugu ungal nns amzwaru Han d'Islande  i 1823, wiss sin kṛaḍ isggʷasn  i ḍfrn Bug Jargal, 1826. uca i sufɣ smmus n yidlisn n tmdyazt (Les Orientales, 1829; Les Feuilles d'Automne,1831; Les Chants du crépuscule, 1835; Les Voix intérieures, 1837; d Les Rayons et les ombres, 1840).

ilsq dis unzgum i tmttant n yillis tamqqrant lyubuldin. tmutt umi ɣrs 19 isggʷasn, di 1843, cwayt zffar urar nns. yuwyit yiɣzar n lasin (bariz). ula argaz nns immut tuɣa iqqs ad t ikks zg waman. lla yusid unɣmis n tmttant n yillis g ijj uɣmis, ntta tuɣa yilla g yiffus n fṛanṣa ntta tuɣa iqqim ɣar yijj n qahwa. yura ict n tmdyazt À Villequier mani isawl ɣf unzgum nns d lḥzn nns :

Hélas ! vers le passé tournant un oeil d'envie,
Sans que rien ici-bas puisse m'en consoler,
Je regarde toujours ce moment de ma vie
Où je l'ai vue ouvrir son aile et s'envoler !

Je verrai cet instant jusqu'à ce que je meure,
L'instant, pleurs superflus !
Où je criai : L'enfant que j'avais tout à l'heure,
Quoi donc ! je ne l'ai plus !ah ! ɣar yizri tsmmuqlɣ s laẓ,  
walu g wakal izmmar ad ayi sṭṭu aya,
sul ẓaṛɣ akud a n tuddrt inu
mani i t ẓṛiɣ tṛẓm afriw nns tnḍu !

ad ẓṛɣ akud a ar ɣa d mmtɣ,
akud, d imṭṭawn n zyada !
mani sɣuyyɣ : tarbat lla i ɣari indjinnit,
iwa ma ! ur ɣari tqqim !
yura aṭṭaṣ n tmdyazin zffar tmttant n yills, ɣf wanaw nni ict n tmdyazt i twassnn xf yin nniḍn qqarnas Demain dès l'aube, mani itals umi iggʷr ad iẓṛ amḍl n yillis.

Arratn nns
[[Afaylu:Ebcosette.jpg|100px|thumb|tafrist n kuzit (Cosette), Les Misérables n imil bayar (Émile Bayard) (1862)]]  
am waṭṭaṣ n yimaratn imẓẓyann n uzmz nns, i ḍfaṛ franswa-runi du catubrya (François-René de Chateaubriand) i twassnn s waṭṭaṣ g wanaw n tskla n uṛumantism, nnta d amara axatar n tskla g umzwaru n tasuta wXIX. di tmẓi nns tuɣa iqqs hugu ad yili zun d "catubrya niɣ walu", uca tigga tuddrt nns zun d igga catubrya. zun d nnta, iḍfaṛ amussu n uṛumantism, yudf di tsrtit g umulli n tgdudant, s wuyni izzwa bssif zg tmurt nns. umi yura adlis n tmdyazin Odes et poésies diverses di 1822, tuɣa ɣrs i hugu 22 isggʷasn, tuɣa iticcas lwi XVIII tiɣrad tagldant. maca d adlis isufɣ kuẓ isggʷasn zffar wnni, Odes et Ballades i mln hugu d amdyaz amqqran.
ungal amzwaru yattuyn Le dernier jour d'un condamné (ass angaru n yijj umuẓir) ifɣ g 1829 mani itticc amnad nns xf tmukrisin tinuman, ḍfṛn t imaratn zun d albir kamu, carl dikns d fyuḍuṛ ḍuṣṭuyufski. maca ungal azgrar amxwaru isufɣ i 1831 d Notre-Dame de Paris. ibda hugu ad yari ijj ungal ɣf tamara d urkk°id g umzwaru n isggʷasn n 1830 maca yissi 17 isggʷasn alami i sufɣ Les Misérables. d ungal itwassnn s waṭṭaṣ g umaḍal, fɣnt zgs tikssuyin n usinima, tilifizyun d tmsult. g ungal Les Travailleurs de la mer(ixdamn n yill), 1866, , ijja hugu anaw n tsrtit, itals dgs imnɣi n bnadm akd yill. idwl ɣar tsrtit akd L'Homme qui rit (argaz iḍṣṣan), 1869. 

Tudrt tasrtiyt
120px|thumb|Hauteville House, taddart n fikṭuṛ hugu umi iẓwa ɣr grnizi.
zffar kṛaḍ n yistayn n ukadimi afṛanṣiṣ nbla walu, yimsti tiklt tiss kuẓ g 1841, igga amkan nns g umaḍal n tẓuṛi d tskla. idwl g 1845 abir n fṛanṣa (agmam n wagraw amqqran) mani isawl ɣf anqaḍ n tmttant.

g umzwaru n tgrawla n 1848, imsti amari n tgdudant tiss snat mani iqqim akd imḥḍan. ixlq aɣmis L'Événement g ɣuct 1848. g 1849 imsti g wagraw n uslgn mani inna inaw nns ɣf uẓlaḍ.

iẓwa hugu zffar i usgʷdm n 2 dujanbir 1851, inna amzaray nns g Napoléon le petit (nabulyu amẓẓyan), tadlist ifɣn g 1852.

g uzmz n tgldit tamqqrant tiss snat, yudf dg tuzlt n nabulyu wIII g bruksil uca dg jrzi d grnizi i taddart nns Hauteville House. isufɣ din Les Châtiments (1853), timdyazin ɣf tuzlt nns zg nabulyu wIII.

idwl hugu ɣr fṛanṣa g cuntanbir 1870.
Idlisn
 Amzgun 

 1827 : Cromwell 
 1828 :  Amy Robsart 1830 : Hernani 
 1831 : Marion de Lorme 
 1832 : Le roi s'amuse 
 1833 : Lucrèce Borgia 
 1833 : Marie Tudor 
 1835 : Angelo, tyran de Padoue 
 1838 : Ruy Blas 
 1843 : Les Burgraves 
 1882 : Torquemada 
 1886 : Théâtre en liberté (xmi immut)

 Ungaln 
 1818 : Bug-Jargal 
 1823 : Han d'Islande 
 1829 : Le Dernier Jour d'un condamné 
 1831 : Notre-Dame de Paris 
 1834 : Claude Gueux 
 1862 : Les Misérables 
 1866 : Les Travailleurs de la mer 
 1869 : L'Homme qui rit 
 1874 : Quatrevingt-treize''

 Tamedyazt 

 Odes et poésies diverses (1822)
 Nouvelles Odes (1824)
 Odes et Ballades (1826)
 Les Orientales (1829)
 Les Feuilles d’automne (1831)
 Les Chants du crépuscule (1835)
 Les Voix intérieures (1837)
 Les Rayons et les ombres (1840)
 Les Châtiments (1853)
 Les Contemplations (1856)
 Première série de la Légende des Siècles (1859)
 Les Chansons des rues et des bois (1865)
 L'Année terrible (1872)
 L'Art d'être grand-père (1877)
 Nouvelle série de la Légende des Siècles (1877)
 La Pitié suprême
 Le Pape (1878)
 L'Âne (1880)
 Religions et religion (1880)
 Les Quatre Vents de l'esprit (1881)
 Série complémentaire de la Légende des Siècles (1883)
 La Fin de Satan (1886)
 Dieu (1891, 1941)
 Toute la Lyre (1888, 1893, 1897, 1935-1937),
 Nouvelle série de Toute la Lyre (1893)
 Les Années funestes (1898)
 Dernière Gerbe (1902, 1941, le titre n'est pas de Victor Hugo)
 Océan. Tas de pierres (1942)

 Tisaɣulin